চাঁপাইনবাবগঞ্জ জেলার শিবগঞ্জ উপজেলাধীন ৮নং বিনোদপুর উনিয়নের অর্ন্তগত লছমানপুর গ্রামে বিনোদপুর ডিগ্রী কলেজ অবস্থিত। এই কলেজ ১৯৮৬ সালে স্থাপিত হয়। বর্তমানে ২.৭৯ একর জমির উপর ২টি পাঁকা ভবন এবং ২টি টিন সেট ভবন আছে। এই কলেজের চারপাশে আমবাগান এবং একটি পাঁকা রাস্তা আছে।
বিনোদপুর উচ্চ বিদ্যালয়ের প্রাক্তন প্রধান শিক্ষক মরহুম আব্দুস শরীফ উচ্চ শিক্ষা গ্রহন থেকে বঞ্চিত অত্র এলাকার শিক্ষার্থীদের কথা ভেবে মাঝে মধ্যে বলতেন- “বিনোদপুরে একটি কলেজ হবে”। তাঁর এই উক্তি ক্রমেই অত্র এলাকার মানুষের অন্তরে দানা বেঁধে উঠে এবং ১৯৮৬ সালের ২৬ শে জুলাই কলেজ তৈরির উদ্দেশ্যে বিরাট জনসমাবেশে তা প্রতিফলন ঘটে। সিদ্ধান্ত হয় বিনোদপুর কলেজ প্রতিষ্ঠার। শুরু হয় কলেজের যাবতীয় কার্যক্রম এবং ০১/০৬/১৯৮৮ সালে কলেজটি এমপিও ভুক্ত হয়। সর্বস্তরের জনগনের সাহায্যে গড়ে উঠা কলেজটি ১৯৯৫ সালে ডিগ্রীতে উন্নীত হয়। বর্তমানে এ কলেজের নাম বিনোদপুন কলেজ।